CELEX: 32012R1144
Language: hr
Date: 2012-11-28 00:00:00
Title: Provedbena uredba Komisije (EU) 1144/2012 od 28. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               272
            
         32012R1144
   
               L 333/3
            
            
               SLUŽBENI LIST EUROPSKE UNIJE
            
            
               28.11.2012.
            
         
      PROVEDBENA UREDBA KOMISIJE (EU) 1144/2012
   od 28. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod se sastoji od modificirane dehidrirane melase od šećerne trske dostavljene u prahu, svijetlo smeđe boje, sadržava (% težine):
               
                           —
                        
                        
                           saharoza (uključujući invertni šećer)
                        
                        
                           82,4
                        
                     
                           —
                        
                        
                           pepeo
                        
                        
                           1,5
                        
                     
                           —
                        
                        
                           sirovo vlakno
                        
                        
                           7
                        
                     Proizvod ne sadrži škrob i ima stupanj polarizacije 83,4°.
               Tijekom postupka proizvodnje, za dobivanje dehidrirane melase šećerne trske dodaje se koncentrat biljnih vlakana i melasa šećerne trske.
               Ovaj proizvod nije namijenjen za prehranu ljudi i koristi se samo za stočnu hranu.
            
            
               2309 90 96
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 1. poglavlju 23. i tekstom oznaka KN 2309, 2309 90 i 2309 90 96.
               Unatoč visokim sadržajem saharoze, proizvod se ne smatra šećerom od šećerne trske iz tarifnog broja 1701 zbog dodavanja biljnih vlakana tijekom proizvodnog procesa.
               Zbog dodanog koncentrata melase šećerne trske i postupka dehidracije, količina šećera u proizvodu je mnogo veća od uobičajene melase šećerne trske. Razvrstavanje pod tarifnim brojem 1703 je stoga isključeno.
               Proizvod se koristi kao hrana za životinje, a tijekom proizvodnog proces izgubio je bitne karakteristike izvornog materijala (vidjeti napomenu 1. poglavlju 23.).
               Proizvod stoga treba razvrstati pod tarifni broj 2309 kao proizvod koji se koristi kao hrana za životinje.